open-index/open-wikipedia-markdown huggingface dataset:
Yankı

"**Yankı**" (באנגלית: "**Echo**"; ובעברית: "**הֵד**") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-29 בינואר 2016, בהוצאת חברת התקליטים דואן מיוזיק קומפני כסינגל שלא מתוך אלבום. הוא הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה, בדומה ל-"Miş Miş".

השיר הגיע למקום השני בטורקיה טופ 20.

## רקע וכתיבה
השיר נכתב על ידי סימגה, דניז ארטן, סזן אקסו וארסיי אונר והופק על ידי סמסון דמיר. הצלחתו של "Yankı" התבטאה בכך שהוא כבש עשרות פסגות של מצעדים בטורקיה, תוך שהפך לאחד מהשירים המצליחים ביותר בשנת 2016 בטורקיה וזאת לאור העובדה, שהגיע למקום השני בטורקיה טופ 20.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.

## וידאו קליפ
הווידאו קליפ הנלווה של "Yankı" הועלה לערוץ היוטיוב של netd müzik ב-1 בפברואר 2016, כמה ימים לאחר יציאתו של השיר כסינגל. חלק מהקליפ צולם בשחור-לבן בעוד חלקו צולם בצבע על מנת להמחיש את המשמעות שלו. כמו כן, ברוב הקליפ ניתן לראות את סימגה כשהיא לבדה.

נכון לאוגוסט 2023 עומד מונה הצפיות של הקליפ על למעלה מ-170 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:סינגלים בהוצאת DMC
Kamera

"**Kamera**" (באנגלית: "**Camera**"; ובעברית: "**מַצְלֵמָה**") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-18 ביולי 2016, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה שלה, בדומה ל-"Miş Miş" ו-"Yankı".

השיר הגיע למקום השביעי במצעד שירי הפופ של טורקיה והפך ללהיט במדינה.

## רקע וכתיבה
השיר נכתב על ידי אלפר נרמן, סזן אקסו, אונור ואמיטאב בטצ'ריה והופק על ידי סימגה ביחד עם אוזן בייראשה. הצלחתו של השיר התבטאה בכך שהוא נכנס למצעדים רבים, תוך שהפך לאחד מהשירים המצליחים ביותר של סימגה וזאת לאור העובדה, שהגיע למקום השביעי במצעד שירי הפופ של טורקיה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות.

## וידאו קליפ
הווידאו קליפ הנלווה של "Kamera" הועלה לערוץ היוטיוב של netd müzik ב-22 ביולי 2016, כמה ימים לאחר יציאתו של השיר כסינגל. תחילתו של הקליפ צולמה בשחור-לבן על מנת לגרום לו להיראות כמו סרט ישן. בהמשך לכך, התמונה מתחלפת לתמונה בצבע במטרה להמשיך ולהמחיש את מילות השיר.

נכון לאוגוסט 2023 עומד מונה הצפיות של הקליפ על למעלה מ-30 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:סינגלים בהוצאת DMC
KU לוון

**האוניברסיטה הקתולית בלוון** (בהולנדית: **Katholieke Universiteit Leuven**; בקיצור: **KU Leuven**) היא אוניברסיטת מחקר עצמאית, הממוקמת בלוון שבבלגיה, אשר נוסדה בשנת 1425. נכון לשנת 2023, למדו באוניברסיטה כ־63,774 סטודנטים, מתוכם 15,179 (23.8%) סטודנטים בין־לאומיים המגיעים מ־150 מדינות. שפת ההוראה העיקרית במוסד היא הולנדית, אם כי מספר תוכניות נלמדות באנגלית, במיוחד בתארים מתקדמים. היא האוניברסיטה הגדולה ביותר בבלגיה ובארצות השפלה ונחשבת לאחת מן הטובות באירופה ומדורגת באופן עקבי כאחת מ־100 האוניברסיטאות הטובות בעולם.

הקמפוס הראשי של האוניברסיטה נמצא בלוון שבו פקולטות, בתי ספר, ספריות, מכוני מחקר, מעונות סטודנטים, בית החולים האוניברסיטאי ומתקנים נוספים שמפוזרים ברחבי העיר עצמה, אך ישנם קמפוסי לווין גם בערים ברוז', דה נייר, גנט, בריסל, אנטוורפן וג'ייל. האוניברסיטה חברה (מייסדת) במספר רשתות מוסדיות ובין־לאומיות, ובהם ועידת בתי הספר האירופיים לחינוך ומחקר הנדסי מתקדם (CESAER), אוניברסיטאס 21 (U21), קבוצת קוימברה (GC), הליגה האירופית לאוניברסיטאות מחקר (LERU), אירופאום, איגוד האוניברסיטאות האירופאיות (EUA), האוניברסיטה הבין־לאומית בוונציה (VIU), הפדרציה הבין־לאומית של האוניברסיטאות הקתוליות (IFCU), קונסורציום מדיניות טרנס־אטלנטית (TPC) ֹֹ וב־Una Europa. בנוסף האוניברסיטה מקיימת שיתוף פעולה עם ארגוני מחקר וטכנולוגיה אסטרטגיים פלמיים ומקיימת שיתופי פעולה מחקריים בין־לאומיים. האוניברסיטה מציעה 49 תוכניות לתואר ראשון, 137 תוכניות לתואר שני ו־43 תוכניות מתקדמות לתואר שני בחמש עשרה הפקולטות המרכיבות אותה.  

אוניברסיטת לוון נחשבת לאוניברסיטה הקתולית העתיקה בעולם, אך למרות שמה האוניברסיטה פועלת בנפרד מן הכנסייה הקתולית.

כמה מבוגרי האוניברסיטה הידועים הם: עבד אל-קדיר ח'אן, וינסנט ריימן, סימון מיניולה והרמן ואן רומפיי.

## היסטוריה
המוסדות האקדמיים המוקדמים החלו לפעול באזור כבר בשנת 1425, אך הם נסגרו בשנים שלאחר המהפכה הצרפתית. האקדמיה נפתחה שנית בשנת 1834. בשנת 1970 הוחלט על פיצול באוניברסיטה לאור המתיחות החברתית במדינה.

## ארגון אקדמי
האוניברסיטה מאורגנת בשלוש קבוצות, שלכל אחת פקולטות, מחלקות ובתי ספר משלה המציעים תוכניות עד לרמת דוקטורט.
* **קבוצת מדעי הרוח והחברה**
:* הפקולטה לתאולוגיה ומדע הדתות
:* הפקולטה למשפטים קנוניים
:* הפקולטה למשפטים וקרימינולוגיה
:* הפקולטה לכלכלה ומנהל עסקים
:* הפקולטה למדעי החברה
:* הפקולטה לאמנויות
:* הפקולטה לפסיכולוגיה ומדעי החינוך
* **קבוצת מדע, הנדסה וטכנולוגיה**
:* הפקולטה לארכיטקטורה
:* הפקולטה למדעים
:* הפקולטה למדעי ההנדסה
:* הפקולטה להנדסה ביו-מדעית
:* הפקולטה לטכנולוגיה הנדסית
* **קבוצת מדעי הביו-רפואה**
:* הפקולטה לרפואה
:* הפקולטה למדעי הרוקחות
:* הפקולטה למדעי התנועה והשיקום

## דירוגים בין־לאומיים
* דירוג שנגחאי – מיקום 86 (2023)
* דירוג Times Higher Education – מיקום 45 (2024)
* דירוג QS לאוניברסיטאות – מיקום 61 (2024)

## קישורים חיצוניים

* 

*
קטגוריה:בלגיה: אוניברסיטאות ומכללות
קטגוריה:לוון
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:קבוצת קוימברה
קטגוריה:הליגה האירופית לאוניברסיטאות מחקר
קטגוריה:אוניברסיטאס 21
Bip Bip

"**Bip Bip**" (בעברית: "**ביפ ביפ**") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-22 בספטמבר 2014, בהוצאת חברת התקליטים דואן מיוזיק קומפני כסינגל שלא מתוך אלבום. הגרסה המצליחה של השיר נקראה בשם "".

השיר לא הצליח להיכנס לטורקיה טופ 20, אך זכה להצלחה רבה ביוטיוב.

## רקע וכתיבה
השיר נכתב והופק על ידי אלפר נרמן ואונור. בשנת 2011, הוציאה סימגה את מיני-אלבום הבכורה שלה *[[Yeni Çıktı]]*, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שהצליח לזכות להצלחה רבה, כאשר צבר למעלה מ-54 מיליון צפיות ביוטיוב.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.

## וידאו קליפ
הווידאו קליפ הנלווה של "Bip Bip" הועלה לערוץ היוטיוב של netd müzik ב-22 בספטמבר 2014, ביום יציאתו של השיר כסינגל. בתחילתו, ניתן לראות את סימגה כשהיא הולכת בשדה הפתוח ולראשה כובע קש, תוך שהיא עצמה לובשת שמלה בצבע אדום ולאחר מכן מתחילה לשיר את השיר.

נכון לאוגוסט 2023 עומד מונה הצפיות של הקליפ על למעלה מ-55 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי סימגה
קטגוריה:שירים בטורקית
קטגוריה:שירי אהבה
קטגוריה:שירים על נשיקות
קטגוריה:סינגלים בהוצאת DMC
Prens & Prenses

"**Prens & Prenses**" (באנגלית: "**Prince & Princess**"; ובעברית: "**נָסִיךְ וּנְסִיכָה**") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-11 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. כמו כן, הוחלט שלא לכלול אותו באלבום הבכורה של סימגה.

השיר לא זכה להצלחה במצעדים, אך צבר למעלה מ-70 מיליון צפיות ביוטיוב.

## רקע וכתיבה
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016 והוא הופק על ידי סמסון דמיר. הצלחתו של "Prens & Prenses" התבטאה בכך שהוא הצליח לצבור למעלה מ-50 מיליון צפיות ביוטיוב, אך עם זאת הוא הפך לאחד משיריה היחידים של הזמרת שלא נכנס לטורקיה טופ 20.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.

## וידאו קליפ
הווידאו קליפ הנלווה של "Prens & Prenses" הועלה לערוץ היוטיוב של netd müzik ב-11 בינואר 2017, ביום יציאתו של השיר כסינגל. בתחילתו, ניתן לראות את סימגה כשהיא בבית לבדה, תוך שהמסקרה בעיניה מרוחה היות שניתן להבין כי היא בכתה בעקבות משבר שפקד אותה. בהמשך היא מתחילה לבצע את השיר.

נכון לאוגוסט 2023 עומד מונה הצפיות של הקליפ על למעלה מ-70 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:שירים על כאב לב
קטגוריה:שירים על נסיכות
קטגוריה:שירים על נסיכים
קטגוריה:סינגלים בהוצאת DMC
הר בארנס (אנטארקטיקה)

**הר בארנס** (באנגלית: **Mount Barnes**) הוא פסגה באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הפסגה 985 מטרים מעל פני הים.

ההר מהווה את הקצה המזרחי של גבעות קוקרי.

ההר מתנשא מעל הצד המערבי-מרכזי של מפרץ ניו הארבור.

## היסטוריה
### גילוי ההר

אזור גבעות קוקרי (ובכללן הר בארנס) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

### מקור השם

משלחת דיסקברי קראה לפסגה "**[[רמה (גאוגרפיה)|רמת]] ניו הרבור**" (באנגלית: **New Harbor Heights** - נהגה: ניו הרבור הייטס).

לימים שונה שם ההר, על ידי משלחת האנטארקטית הבריטית (משלחת טרה נובה), שחקרה את אנטארקטיקה בין השנים 1910–1913, בפיקודו של רוברט פלקון סקוט (המשלחת השנייה של סקוט), והוא נקרא על שמו של פיזיקאי קרח קנדי.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA243&lpg=PA243&dq=%22Mount+Barnes%22+Antarctica&source=bl&ots=tb1pZouwtV&sig=ACfU3U1BnJd-oh8To9Y1jFM4e9Jvo8ywBA&hl=en&sa=X&ved=2ahUKEwjD7_TRrv_rAhVZTxUIHU8JD6s4ChDoATAJegQIBhAB#v=onepage&q=%22Mount%20Barnes%22%20Antarctica&f=false Sailing Directions for Antarctica: Includes Islands South of Latitude 60°]**, P 243

## קישורים חיצוניים
* הר בארנס באתר הסקר הגאולוגי של ארצות הברית
* הר בארנס באתר הגאזט האנטארקטי של ממשלת ניו זילנד
* הר בארנס באתר הגאזט האנטארקטי של ממשלת אוסטרליה
* הר בארנס באתר הגאזט האנטארקטי המשווה SCAR של ממשלת אוסטרליה
* הר בארנס באתר peakery (מרחקים לאתרים סמוכים)

## הערות שוליים

בארנס
בארנס
מלאך-ים מגובשש

**מלאך-ים מגובשש** (שם מדעי: *Squatina aculeata*) הוא מין של כריש מהמשפחה מלאך-ימיים. הוא מצוי בטבע במימי מערב האוקיינוס האטלנטי ומימי הים התיכון, ממרוקו עד אנגולה ונמיביה, לרוב במים טרופיים או סובטרופיים.
## מאפיינים
מלאך הים הוא קרוב של הכרישים, אך במראהו מזכיר גם את הבטאים בגופו השטוח, המותאם לחיי מארב מוסתר תחת החול הימי. לרוב הדג קבור בחוליות ובוץ הקרקעית בעומק של 30 עד 500 מטרים מתחת פני הים, לרוב לאורך מדפי היבשת.

אורכו של מלאך הים 1–1.84 מטר כשהשיא מגיע ל-1.88 מטר. צבע הקשקשים אפור חיוור עד חום בהיר ולאורכו כתמים לבנים עם כתמים חומים כהים. הוא בעל סנפירי חזה רחבים המזכירים סנפירי תריסניות, אך לא מאוחדים עם סנפירי השת. סנפיר הגב קטן מאוד וכמעט שלא נראה. הכריש בעל פה רחב המופנה כלפי מעלה ומכיל שיניים חדות ומעוקלות העוזרות לו לתפוס את טרפו. כריש זה משריץ צאצאים חיים.

הוא חוטף במהירות כל דג, דיונון או סרטן החולף מעליו ביניקה מהירה. פרטים גדולים ביותר יכולים לבלוע גם כרישים קטנים יותר.

מלאך הים המגובשש מצוי בסכנת הכחדה חמורה בטבע, עקב היתפסות ברשתות דיג ועקב צמצום מזונו ברוב האוקיינוס האטלנטי. הוא גם בעל שיעור רבייה איטי.

## קישורים חיצוניים

## הערות שוליים

קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:מלאך-ימיים
קטגוריה:דגי הים התיכון
יחסי מקדוניה הצפונית – צ'ילה

**יחסי מקדוניה הצפונית–צ'ילה** הם היחסים הבינלאומיים בין רפובליקת מקדוניה הצפונית לבין הרפובליקה של צ'ילה.

## היסטוריה
היחסים בין שתי המדינות כוננו במקור בשנת 1935 עם ממלכת יוגוסלביה, והם התחדשו בשנת 1946. לאחר מלחמת העולם השנייה לאחר שתי הפרעות, בשנים 1947 ו-1973, הם התחדשו לבסוף במרץ 1990. במהלך תקופה זו חתמו ממשלות צ'ילה ויוגוסלביה על הסכם מסחר ותשלומים (1957, שונה בשנת 1960), הסכם תרבות (1967) והסכם לביטול אשרות תיירים (1978 ו-1979). לאחר קבלת עצמאותה של מקדוניה הצפונית בשנת 1991 כוננו יחסים דיפלומטיים בין המדינות.

## נציגויות דיפלומטיות
* צ'ילה מיוצגת במקדוניה הצפונית באמצעות שגרירותה באו"ם.
* מקדוניה הצפונית אינה מיוצגת בצ'ילה לא בדרג השגרירות ולא בדרג הקונסוליה.

## הערות שוליים

קטגוריה:ערכים ללא קטגוריות פיזיות - יחסי חוץ
מלאך-ים נקוד

**מלאך-ים נקוד** (שם מדעי: *Squatina oculata*) הוא מין של כריש מהמשפחה מלאך-ימיים החי במימי האוקיינוס האטלנטי המזרחי, מחופי פורטוגל עד אנגולה ונמיביה, ולרוב מצוי במים טרופיים או סובטרופיים. הוא מצוי גם במי הים התיכון.

אורך מלאך הים 1.2 מטר בממוצע כשפרטים גדולים מאוד יכולים להגיע לאורך 1.6 מטר. הוא בעל סנפירי חזה רחבים כשל בטאים, אך הם מנותקים משאר הגוף. בנוסף הוא בעל סנפירי שת רחבים, שני סנפירי גב נמוכים והוא חסר סנפירים אנאלים. גופו של מלאך הים שטוח כדי שיוכל להתחפר בחול או בבוץ הימי. מלאך הים משריץ צאצאים חיים.

כריש זה מצוי בעומק של 20 עד 500 מטרים, אך לרוב נפוץ בעומק 100 מטרים, צמוד לקרקעית הים. הוא אורב לטרף של דגים אחרים, סרטנים ודיונונים ואף כרישים קטנים יותר, אותם הוא בולע בפיו הרחב המלא בשיניים חדות.

בדומה לקרובו מלאך-ים מגובשש, הוא מצוי בסכנת הכחדה חמורה בעיקר עקב תפיסה כשלל לוואי של רשתות ספינות דיג, זאת אף על פי שהוא לא נידוג למאכל. אוכלוסיות חופי מאוריטניה ומרוקו הצטמצמו במעל 95% וייתכן שלחופי פורטוגל, בהם דיג אינטנסיבי דומה, הירידה תהיה בהתאם.

## קישורים חיצוניים

## הערות שוליים

קטגוריה:בעלי חיים שתוארו ב-1840
קטגוריה:טקסונים שתוארו בידי שארל לוסיאן בונפרטה
קטגוריה:מלאך-ימיים
קטגוריה:דגי הים התיכון
ג'ון ראת'בון רמזי

**ג'ון ראת'בון רמזי** (באנגלית: **John Rathbone Ramsey**; 25 באפריל 1862 – 10 באפריל 1933) היה פוליטיקאי במפלגה הרפובליקנית האמריקאית, שייצג את מחוז הקונגרס השישי  של ניו ג'רזי בבית הנבחרים של ארצות הברית בין השנים 1917–1921.
## ביוגרפיה
רמזי נולד בוויקוף , ניו ג'רזי. הוא למד בבתי הספר הציבוריים ובבית ספר הפרטי בפארקרסבורג  שבמערב וירג'יניה, שם התגורר בין השנים 1872–1879. הוא למד משפטים בהאקנסק  שבניו ג'רזי, סיים את הלימודים בשנת 1883 והחל לעבוד בהאקנסק. רמזי שימש כפקיד המחוז של מחוז ברגן  בשנים 1895–1910 והיה נציג לוועידה הלאומית הרפובליקנית ב־1908. הוא כיהן כנשיא חברת .Hackensack Brick Co בין השנים 1909–1933, והיה מנהל בכמה בנקים.

רמזי נבחר לקונגרסים השישים וחמש והשישים ושש. כיהן בתפקידו מה־4 במרץ 1917 עד ה־10 באפריל 1921. הוא ניסה להיבחר שוב, אך הדבר לא עלה בידו. לאחר שעזב את הקונגרס, חזר רמזי לעסוק בייצור לבנים. רמזי נפטר בהאקנסק ב־10 באפריל 1933 ונקבר בבית העלמין האקנסאק.

## קישורים חיצוניים

* 
* 

## הערות שוליים

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מניו ג'רזי
קטגוריה:אמריקאים שנולדו ב-1862
קטגוריה:אמריקאים שנפטרו ב-1933
יחסי אוגנדה – הממלכה המאוחדת

[ממוזער|מזכיר המדינה הבריטי [ויליאם הייג נפגש עם מקבילו האוגנדי סאם קטוסה בלונדון, 2013]]
**יחסי אוגנדה–הממלכה המאוחדת** הם יחסי החוץ בין הממלכה המאוחדת לאוגנדה.

## סקירה כללית
בשנות ה-60 של המאה ה-19 הגיעו לאזור אוגנדה חוקרים בריטים בחיפושיהם אחר מקורות הנילוס, ובסוף שנות ה-70 של המאה ה-19 הגיעו לאזור מיסיונרים אירופאים אשר הכירו לתושבי המקום את הנצרות. האזור הוחכר ב־1888 לחברת מזרח אפריקה הבריטית וב־1894 הפך באופן רשמי למדינת חסות של האימפריה הבריטית (אוגנדה הבריטית), כששטחים נוספים וממלכות שכנות צורפו לאזור. שטח החסות הסופי הנקרא אוגנדה נוצר ב־1914. בשנת 1962 הוענקה לאוגנדה עצמאות במסגרת חבר העמים הבריטי.

בשנות ה-60 של המאה ה-20 מחה נשיא אוגנדה מילטון אובוטה על מכירת הנשק הבריטית לדרום אפריקה. ממשלת בריטניה שמחה כאשר אידי אמין הפיל את אובוטה בינואר 1971. בריטניה הייתה המדינה הראשונה שהכירה במשטר האוגנדי החדש ובתוך כמה חודשים סיפקה לאמין סיוע צבאי. עם זאת, היחסים הידרדרו עד נקודת השבר בשנת 1972, כאשר ללא התייעצות או אזהרה, אמין גירש את האוכלוסייה ההודית של אוגנדה (כמחציתם החזיקה בדרכונים בריטיים), ואילצה את בריטניה לקבל מספר רב של פליטים למרות חוקי ההגירה המגבילים שלה. בריטניה הגיבה בכך שעצרה את כל הסיוע לאוגנדה והטילה עליה אמברגו כלכלי. בינואר 1973 אמין החזיר את הנציב העליון שלו מלונדון, הלאים אחוזות תה בריטיות וחברות אחרות (אך לא בנקים בריטיים), ואיים לגרש את 7,000 תושבי אוגנדה הבריטים. במרץ בשנה שלאחר מכן עזבו 6,000 בריטים את אוגנדה. ביולי 1976, במסגרת מבצע יונתן שביצעה ישראל באוגנדה להצלת נוסעי טיסה שנחטפה אל נמל התעופה הבינלאומי אנטבה, חיילי אמין הרגו את דורה בלוך, אישה בת ערובה שהחזיקה באזרחות בריטית וישראלית ואושפזה בקמפלה כנקמה על המבצע. לאחר הרצח בריטניה ניתקה את קשריה הדיפלומטיים עם אוגנדה. אף על פי כן, למרות גילויי הזוועה שביצעו פקידי המדינה, הממשלה הבריטית אפשרה לחברות פרטיות לספק לאמין מוצרי יוקרה ששולמו בקפה אוגנדי עד 1979.

מיד לאחר הפלת משטר אמין ב-1979, בריטניה הכירה בממשלה הזמנית והבטיחה סיוע וסיוע טכני. בהמשך תקופת הביניים שלחה ממשלת בריטניה צוות להכשרת המשטרה, יוזמה שנויה במחלוקת שלא המשיכה מאז. הרשויות הבריטיות הגיבו בזהירות להצלחתו לכאורה של אובוטה בבחירות בשנת 1980, אך לאחר ששכנע אותם במדיניותו הכלכלית הפרו-מערבית, הם תמכו בו עד הסוף המר. למרות הביקורת של ממשלות המערב על משטר אובוטה, עם היוודע התנהגותו של הצבא בכל רחבי המדינה - במיוחד במשולש לווארו - השלטונות הבריטיים עוררו תחילה מחלוקת על ההאשמות או שתקו, כפי שהגיבו בשנים האחרונות של משטר אמין. בשנת 1986, למרות תמיכתם לשעבר באובוטה, הבריטים יצרו מיד קשרים קרובים עם צבא ההתנגדות העממי שנלחם באובוטה במלחמת האזרחים האוגנדית. בנובמבר 1987 ביקר מנהיג הצבא שהפך לנשיא החדש יוורי מוסווני בלונדון, שם ניהל שיחות עם המלכה וראש הממשלה, אך במקביל המשיך לבקר את ממשלתם על כישלונה של הטלת סנקציות על דרום אפריקה.

## יחסי סחר
המשרד לסטטיסטיקה לאומית האוגנדי דיווח כי היצוא של אוגנדה לבריטניה הוכפל למעלה מפי 2 בתקופה שבין 1999 ל-2016. עם זאת, כפי שציינה אמיליה קיאמבאדה, שרת המסחר, התעשייה והקואופרטיבים, עדיין קיים חוסר איזון גדול בסחר עם בריטניה. למעלה מ-100 חברות בבריטניה פועלות באוגנדה, ביניהן טולו נפט ובנק ברקליס.

## נציגויות דיפלומטיות
* בריטניה מחזיקה באוגנדה נציבות עליונה בקמפלה.
* אוגנדה מחזיקה בבריטניה נציבות עליונה בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שנות ילדות (שיר)

"**שנות ילדות**" (במקור היידי "**קינדער-יאָרן**") הוא שיר שכתב המשורר היידי מרדכי גבירטיג וגם הולחן על ידו בערך בשנת 1917. בלקסיקון ספרות היידיש של זלמן רייזן משנת 1928 השיר מוזכר כאחד השירים הפופולריים ביותר של גבירטיג.
ממוזער|בתיו הראשונים של השיר בכתב ידו של המשורר

## תוכן השיר
השיר מסמל את המעבר של גבירטיג משירים בעלי מסר אידאולוגי לשירי נוסטלגיה המזכירים לו את שנות הילדות כילד יהודי בשטעטל של פולין. על פי השיר היו שנות ילדותו שנים של "רוך וזוהר" שנים שלא יחזרו. הוא נזכר בביתו, באימו ובאהובת נעוריו פייגלע אותה חשב לשאת לאשה. שנים אלו לדברי המשורר חלפו ואינם ועתה באו שנות קדרות ומרה שחורה – סיום השיר- "מַה מַהֵר עָלַי זִקְנָה יָרָדָה!".

## תרגומים
השיר זכה לתרגומים רבים לעברית. התרגום הראשון של
בן-ציון חיים איילון מתחיל במילים " שְׁנוֹת הַנֹּעַר שְׁנוֹת יַלְדוּת וְטֹהַר".
תרגומים נוספים נעשו על ידי שמשון מלצר, משה סחר, מרדכי אמיתי, אבי קורן, אהוד מנור, יצחק מאיר, ויורם טהר לב.

השיר תורגם גם לאנגלית, גרמנית וספרדית.

## מילים ותרגום
להלן הטקסט המקורי והתרגום של הבית הראשון:




## בתרבות
הסרט הפולני הקצר אמבולנס מ-1961 מסתיים עם נסיעת ה"אמבולנס" כאשר בתוכו הילדים הנוסעים אל מותם. כל זאת לצלילי השיר שנות ילדות.

בסרט הקולנוע בלוז לחופש הגדול, מושר השיר ביידיש בחתונת קובי ושוש על ידי הדמות סטריקובסקי בגילומו של מקסי נשר, אביו של איש התקשורת דורון נשר.

## קישורים חיצוניים
* 
* 
* 
* 
* 
* 

## הערות שוליים

קטגוריה:שירים ביידיש
קטגוריה:שירים שתורגמו מיידיש לעברית
קטגוריה:שירי מרדכי גבירטיג
אמבולנס (סרט, 1961)

**אמבולנס** (בפולנית: **Ambulans**) הוא סרט קצר בן 9 דקות של הבמאי היהודי-פולני יאנוש מורגנשטרן ומציג קבוצת ילדים בשואה.  הסרט מציג באופן "נקי" וכמעט ללא אקט של אלימות את הירצחם של קבוצת הילדים והמורה שלהם.

## עלילת הסרט
הסרט מתחיל בהצגה של מרצפות דרך מרובעות, כאשר בהמשך מתברר שהן מצולמות ממשאית שרק צינור הפליטה פולט העשן נראה ממנה. צינור הפליטה יהיה בהמשך מרכיב מרכזי בסרט. ברקע נשמע קולו של אדולף היטלר בנאומו ברייכסטאג. בהמשך נראית קבוצת ילדים מכונסת יחד. הילדים עסוקים בשלהם במשחקי ילדות כאשר לידם עומד מורה הקבוצה, אדם מבוגר לבוש בחליפה ועניבה. סביב הקבוצה עומדים אנשי אס אס אשר אחד מהם אוחז בכלב. אל הקבוצה מתקרבת משאית עם סימני האמבולנס של הצלב האדום. אנשי האס אס בודקים שאת צינור הפליטה של המשאית ניתן לחבר לצינור שיחובר לארגז המשאית כך שיפלוט את אדי הפליטה לתוך ארגז המשאית. בהמשך אנשי האס אס מעלים את הילדים למשאית, לעיתים בכוח ובשימוש במקל. בסוף עולה המורה וילדה נוספת. דלתות המשאית נסגרות, והצופה רואה את המשאית נוסעת מחוץ לשער המחנה לצלילי השיר שנות ילדות של מרדכי גבירטיג.

## סמליות
בסרט הקצר ישנם הרבה סמלים הבאים לרמז על אירועים שקרו בתקופת השואה.
מספר דוגמאות:
# המורה המלווה את הילדים מזכיר את דמותו של יאנוש קורצ'אק.
# ה"אמבולנס" שמגיע – מראה על הציניות והשקרים בהם השתמשו הנאצים לרמות את ההולכים למוות עד הרגע האחרון.
# המשחק בו משחקים הילדים סמוך להירצחם – הוא פרה עיוורת המרמז על עיוורונם של הילדים למתרחש.
# ציפורים שחורות עפות ברקע סמוך לאירוע הרצח. 
# היחיד ה"מורשה" לצאת מגדרות המחנה הוא הכלב.

## קישורים חיצוניים

* 

קטגוריה:סרטים קצרים
קטגוריה:סרטים פולניים
קטגוריה:סרטים על השואה
Üzülmedin mi?

"***'" (ב[[אנגלית]]: "***'"; ובעברית: "**לא הצטערת?**") הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה,  (2018). השיר יצא לאור ב-29 בנובמבר 2017, בהוצאת חברת התקליטים דואן מיוזיק קומפני כסינגל המוביל מתוך האלבום.

השיר הגיע למקום הראשון בטורקיה טופ 20.

## רקע וכתיבה
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא בשנת 2016, תוך שהוא הופק על ידי אוזן בייראשה שעבד עם סימגה בעבר גם כן. "" היה לשירה הראשון של סימגה שהצליח לכבוש את פסגת מצעד טורקיה טופ 20 מאז להיטה "Miş Miş", שעשה זאת בשנת 2015.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## וידאו קליפ
הווידאו קליפ הנלווה של "" הועלה לערוץ היוטיוב של netd müzik ב-29 בנובמבר 2017, ביום יציאתו של השיר כסינגל. בתחילתו, ניתן לראות את סימגה עם בחור במכונית, כשהם נפרדים לשלום והיא נושקת ללחי שלו. בהמשך, היא חוזרת הביתה ומתחילה להיזכר ברגעים יפים שלהם, מה שמצביע על כך שייתכן והם נפרדו.

נכון לאוגוסט 2023 עומד מונה הצפיות של הקליפ על למעלה מ-220 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:שירים על געגוע
קטגוריה:שירים על כאב לב
קטגוריה:סינגלים בהוצאת DMC
החלמה

ממוזער|ילדים המחלימים מניתוח אורתופדי, צילום משנת 1965
**החלמה** (נקרא גם "**התאוששות**") הוא תהליך של שיפור הדרגתי בבריאות האדם לאחר שחלה במחלה, או נפצע והיא מתרחשת כאשר החולה חוזר לבריאותו או מרגיש טוב יותר כחלק ממנגנון הריפוי העצמי של גוף האדם. לעיתים החלמה כוללת גם טיפול בחולים לאחר שעברו ניתוח רפואי שבמסגרתו הם נדרשים לבקר את הרופא למען בדיקות באופן תדיר.

מתקני טיפול רפואי לאנשים שבהחלמה נקראים בקיצור "CCF".

## קישורים חיצוניים

## ראו גם
* בית הבראה
* בית חולים
* בית יולדות
* מקלט לנשים מוכות
* בית חולים פסיכיאטרי
* פרדוקס אזור בטא

## הערות שוליים

קטגוריה:בריאות
נחל אמציהו

ממוזער
**נחל אמציהו** הוא נחל בצפון הערבה. אורכו כ־20 קילומטר ושטח אגן ניקוזו כ־190 קמ"ר. מוצאו בגבעות יועדן, כ־5 קילומטר מדרום לפתחו של המכתש הקטן, והוא נשפך למלחת סדום ליד מושב עין תמר שמדרום לים המלח.

הנחל מתאפיין בפיתולים שתוחמים אותם מצוקים גבוהים של תצורת חוואר הלשון.

שמו הערבי הקודם של הנחל הוא ואדי קוצייב. הוועדה לשמות עבריים בנגב, שהקים בן-גוריון לאחר "מבצע עובדה", העניקה לו במאי 1950 את שמו של אמציה מלך יהודה – שלפי ההשערה עבר כאן מסעו הצבאי לכיבוש ארץ אדום. בזכות אמציהו הוענקו לנחלים הסמוכים, והמתנקזים אליו, שמות בני משפחתו – נחל יואש, על שם אביו (שזכה בעוד נחל יואש, גם בהרי אילת), נחל יכליה, על שם אשתו, ונחל ירושא, על שם כלתו – אשת בנו עוזיהו.

נחל אמציה מנקז שטח גדול בצפון הערבה שממערב למושב עידן עד בואכה כיכר סדום ודרום ים המלח, כאשר הוא נשפך כאמור לתוך אגן הניקוז של נחל צין במלחת סדום. הוא מותווה לאורך קו העתק הבנוי מסלעי חוואר הלשון הנמשך ממערב לנאות הכיכר ועד למרגלות הרי אדום הצפוניים. מתלול זה מתרומם כ־30 מטר מעל ערבת סדום (ראו צילום), כיוונו צפון מזרח והוא ידוע גם בכינוי "מדרגת ההעתק של נאות הכיכר". לאורך אפיקו נמשכת דרך עפר עבירה לרכב 4X2 גבוה. נחל אמציהו מתחתר לכל אורכו במשקע האגמי של סדרת הלשון, ויוצר קניון עמוק בין קירות לבנים זקופים. בקירותיו נראה חתך גאולוגי של הסלעים המרכיבים את סדרת הלשון: שכבות אופקיות דקות של חרסית, ארגוניט, גבס וקונגלומרט נחלים. שכבות אלה נקראות בשפה הגאולגית למינות בעקבות הזרימה הלמינרית בנחלים שהשקיעה אותם.

לפני הכניסה לנחל ישנו פארק אמציהו פארק אמציהו שפתוח לקהל הרחב בכל ימות השבוע והכניסה היא בחינם, הפארק כולל בתוכו פינות ישיבה שירותים מוזיאון פתוח על תולדות התמר בארץ ישראל, ובסוף השבוע ימים חמישי שישי ושבת פתוחה גם שכשוכית שהיא תעלת מים נמוכה שניתן להתרענן בתוכה.

לאורך הנחל, בעיקר בחלקו העליון, צומחים עצי שיזף גדולים, ולעיתים גם עצי שיטה סלילנית ושיחי אשלים המעידים על מי תהום עליונים. לאורך חלקו הדרומי של ערוץ נחל אמציהו גדלים שיחי רותם ועצי שיטה היוצרים יחדיו נוף סוואנה מדברי. הצל שמטילים ענפי השיטה מגן על היצורים החיים המתקיימים בסביבתה מפני קרינת השמש החזקה. העץ מהווה מחסה ומזון עבור בעלי חיים מדבריים כגון צבאים, ציפורים, לטאות ומכרסמים ומכאן חשיבותו האקולוגית הגבוהה.

בנובמבר 1948, במסגרת "מבצע לוט", לאחר שהשתלט על תחנת המשטרה בעין אל חוצוב (עין חצבה) עבר בנחל אמציהו כוח של צה"ל בדרכו לסדום שהייתה נצורה באותה עת ושחרר אותה. במרץ 1949 ירד כח של חטיבת גולני ממעלה עקרבים ועבר לא רחוק מהנחל בדרכו לכיבוש אילת, תוך חניית לילה במחנה הבריטי הנטוש בעין חצבה.

## ראו גם

* הנגב

## קישורים חיצוניים

## ביאורים

## הערות שוליים

קטגוריה:הערבה
אמציהו
קטגוריה:כיכר סדום
Lil Kim Season

**Lil Kim Season** (בעברית: **העונה של ליל קים**) הוא המיקסטייפ הרביעי של הראפרית ליל קים, אשר יצא ב-28 במרץ 2016 על ידי I.R.S Records.

## רקע
על יציאת המיקסטייפ הכריזה קים לראשונה קודם לכן. כמה שעות לפניי יציאתו התראיינה קים למגזין בילבורד ואמרה כי היא התרחקה במשך תקופה מהמוזיקה בשביל לטפל בביתה אך כעת שהיר גדלה הרשתה לעצמה קים לחזור למוזיקה וטעה כי היא מה שהניעה אותה להמשיך לעשות מוזיקה.

## ביקורות
המיקסטייפ קיבל ביקורות מעורבות ממבקרי המוזיקה, תוך שחלקן היו שליליות וחלקן חיוביות. ג'ן יאמטו מ-"The Daily Beast" כתבה: "ליל קים ציינה שהיא מתכוונת לחזור בגדול ואספה לכך שיתופי פעולה אך לא בטוח שזה נראה כך".

## רשימת רצועות

## קישורים חיצוניים

## הערות שוליים

קטגוריה:אלבומי ליל קים
קטגוריה:מיקסטייפים באנגלית
ג'ני מולן

**ג'ני אן מולן-ביגס** (באנגלית: **Jenny Ann Mollen-Biggs**; נולדה ב-30 במאי 1979) היא שחקנית יהודייה-אמריקאית, וסופרת רבי המכר של "הניו יורק טיימס". ידועה גם בזכות תפקידיה בסדרות טלוויזיה: בתור נינה אש ב"אנג'ל", "Viva Laughlin", "Crash", ו"בנות". כמו כן, פרסמה שני אוספי מאמרים, ומאמרים למגזינים שונים, כולל "קוסמופוליטן" ו־"Parents", בין היתר.

## ביוגרפיה
ג'ני אן מולן נולדה בפיניקס, אריזונה שבארצות הברית, לאב יהודי. בסוף שנות ה-90 סיימה מולן את בית הספר התיכון צ'פארל בסקוטסדייל, אריזונה. היא למדה תיאטרון וסיימה את בית הספר לתיאטרון, קולנוע וטלוויזיה באוניברסיטת UCLA.

## קריירה
### משחק
בשנת 2005, הכריזה מולן בראיון על התוכניות שלה להופיע בלונדון במחזה שכתבה על הכלבה.

בשנת 2009, כתבה מולן את הסרט הקצר "חטיפה" בו היא מככבת עם ג'ייסון ביגס וג'ולי בנץ.

בשנת 2016, כיכבה מולן יחד עם בעלה ג'ייסון ביגס כדמויות של בעל ואישה בדיוניים בסרט הקומדיה "לילה חובבני".

### כתיבה

בינואר 2013 חתה מולן עם סנט מרטינס פרס כדי לכתוב ספר מאמרים קומיים, "I like you just the way I am". הספר הגיע למקום ה-10 ברשימת המוכרים הנמכרים ביותר של הניו יורק טיימס עבור ספרי עיתונות מודפסים וספרים אלקטרוניים על הופעת הבכורה שלו ביוני 2014. ב־4 באוגוסט 2016 הוכרז כי ABC Digital רכשה קומדיה של מצלמה אחת שנכתבה ובכיכובה של מולן על בסיס רב המכר שלה I like you just the way I am ב-NYT.

ביוני 2016 פרסמה מולן מעקב," Live Fast Die Hot", שהפך לאחר מכן גם לרב המכר של הניו יורק טיימס והגיע למקום ה-8 בהומור. באוגוסט 2016 דווח כי זכויות הסרט נרכשו על ידי האחים וורנר, כאשר אן האת'וויי לוהקה לכוכבת הסרט ומולן לוהקה לתוצרת כתיבה והנהלה.

## חיים אישיים
בינואר 2008 התארסה מולן לשחקן ג'ייסון ביגס לאחר שהשניים הכירו על סט הסרט "החברה של החבר הכי טוב שלי". ב־23 באפריל 2008, הזוג התחתן בלוס אנג'לס, קליפורניה. ביולי 2008 השניים ערכו טקס חתונה רשמי בעמק נאפה. בנם סיד נולד ב-15 בפברואר 2014, ובנם השני, לאסלו, נולד ב-2 באוקטובר 2017. לאחר שהתגוררה זמן מה בלוס אנג'לס, עברה משפחת ביגס לניו יורק בשנת 2018.

## פילמוגרפיה
### קולנוע

### טלוויזיה

## עבודות ופרסומים נבחרים
### ספרים
* 
* 

### כתבי עת
* מולן, ג'ני (13 בינואר 2012) "The Smoking Jacket" הועבר לארכיון ב־28 בינואר 2012.
* מולן, ג'ני (17 במאי 2012) "The Smoking Jacket" הועבר לארכיון ב־20 במאי 2012.
* מולן, ג'ני (7 בינואר 2014) "קוסמופוליטן".
* מולן, ג'ני (יולי 2016). "Why Can't We Unfollow Our Exes?". קוסמופוליטן. עמ '48–49.
* מולן, ג'ני (17 ביולי 2017). Actress and Author Jenny Mollen Opens Up About Her Family's Scary Health Crisis". Marie Claire".
* מולן, ג'ני (1 במרץ 2018). "Bedtime at the Biggs House". "Parents".
* מולן, ג'ני (6 בפברואר 2019). "Jenny Mollen Shares How Her Own Childhood Inspired Her to Pack Her Son's 'Dictator Lunches". Parents.

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:סופרות יהודיות אמריקאיות
קטגוריה:כותבות זיכרונות
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
אוניברסיטת סטרת'קלייד

**אוניברסיטת סטרת'קלייד** (באנגלית: **University of Strathclyde**) היא אוניברסיטה ציבורית, הממוקמת בגלאזגו שבממלכה המאוחדת, אשר הוקמה בשנת 1796, מה שהופך אותה למוסד האקדמי השני בוותיקותו בעיר. האוניברסיטה קיבלה את אמנתה בשנת 1964 כאוניברסיטה הטכנולוגית הראשונה בבריטניה.

נכון ל-2020, לומדים באוניברסיטה כ-22,000 סטודנטים, והיא השלישית בגודלה בסקוטלנד.

האוניברסיטה חברה באיגוד אוניברסיטאות חבר העמים הבריטי ובוועידת בתי הספר האירופיים לחינוך ומחקר הנדסי מתקדם.

## היסטוריה
אוניברסיטת סטרת'קלייד נוסדה בשנת 1796 על פי צוואתו של ג'ון אנדרסון, פרופסור לפילוסופיה מאוניברסיטת גלאזגו.

## מבנה
אוניברסיטת סטרת'קלייד מורכבת מארבע פקולטות:

#### הפקולטה להנדסה
* ארכיטקטורה
* הנדסה ביו רפואית
* הנדסת כימיה
* הנדסה אזרחית וסביבתית
* הנדסה תעשייתית
* הנדסת אלקטרוניקה וחשמל
* הנדסת מכונות וחלל
* המרכז הארצי לתותבות ואורתוטיקה
* אדריכלות ימי, הנדסת ים וים (מחלקה משותפת עם אוניברסיטת גלאזגו)

#### הפקולטה למדעים
* כימיה
* מדעי המחשב והמידע
* מתמטיקה וסטטיסטיקה
* פיזיקה
* המכון לרוקחות ומדעים ביו-רפואיים

#### הפקולטה למדעי הרוח והחברה
* בית הספר למדעי החברה היישומיים
* בית הספר לחינוך
* בית הספר לממשל ומדיניות ציבורית
* בית ספר למדעי הרוח
* בית הספר למשפטים
* בית הספר למדעי הפסיכולוגיה והבריאות
* בית ספר לעבודה סוציאלית ומדיניות חברתית

#### בית הספר לעסקים
* חשבונאות ופיננסים
* כלכלה
* ניהול משאבי אנוש
* מרכז האנטר ליזמות
* מדעי הניהול
* שיווק, המחלקה
* אסטרטגיה וארגון

## דירוגים בין–לאומיים
* דירוג שאנגחאי - מקום 501–600 (2024)
* דירוג Times Higher Education - מקום 401–500 (2024)
* דירוג QS לאוניברסיטאות - מקום 301–350 (2024)

## בוגרים ידועים
מבין בוגריה הידועים של האוניברסיטה ניתן למנות את:

* ג'ון לוגי ביירד – ממציא ומהנדס סקוטי
* הנרי פולדס – רופא, מיסיונר ומדען
* דייוויד מאנדל – פוליטיקאי
* דייוויד ליווינגסטון - מגלה ארצות
* לורן מייברי - זמרת ועיתונאית
* אלכס קפרנוס - מוזיקאי

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
סטרת'קלייד
קטגוריה:גלאזגו: מבנים
סטרת'קלייד
עכביש ברשת

**עכביש ברשת** הוא סרט מותחן וריגול ישראלי-בלגי משנת 2019 בבימויו של ערן ריקליס, בהפקת סבין בריאן, ז'קלין דה גויג', ליאון אדי ומייקל שרפשטיין על פי תסריט שנכתב על ידי גדעון מרון ועמנואל נקש. בכיכובם של בן קינגסלי, מוניקה בלוצ'י, איציק כהן ואיתי טיראן. הסרט מתמקד בסוכן מוסד צעיר שנשלח למשימה לעקוב אחר סוכן מבוגר, שהתנהגותו מטילה חשד בפני הממונים עליהם. הסרט הוא הפקה משותפת בינלאומית של ישראל, בלגיה ובריטניה שיצאה לאקרנים ב-30 באוגוסט 2019 בארצות הברית וב-16 בינואר 2020 בישראל.

## שחקנים ודמויות
* בן קינגסלי - אברהם אדרת
* מוניקה בלוצ'י - אנג'לה קרוני
* איתי טיראן - דניאל
* איציק כהן - שמואל
* פיליפ פיטרס - יאנס מרטנס
* הילדה ואן מיגם - אן-מארי
* מכרם ח'ורי

## ביקורת והערכה
עם שחרורו הסרט זכה לביקורות גרועות עד מעורבות של מבקרים וצופים, שמתחו ביקורת על התסריט, המשחק, הבימוי והעריכה של הסרט תוך שהם משבחים את הופעתו של קינגסלי ואת קטעי הפעולה. הסרט זכה ל-75% רייטינג באתר עגבניות רקובות. הסרט היה מועמד לפרס אופיר למוזיקה המקורית הטובה ביותר.

## קישורים חיצוניים

### ביקורת
* 
* 
* 
* 

## הערות שוליים

קטגוריה:סרטי ערן ריקליס
קטגוריה:סרטי מתח ישראליים

קטגוריה:סרטים בלגיים
קטגוריה:סרטים בריטיים
קטגוריה:סרטים בערבית
קטגוריה:סרטים בעברית
קטגוריה:סרטים באנגלית
קטגוריה:סרטי 2019
קטגוריה:המוסד בתרבות ובאמנות
קטגוריה:סרטי ריגול
קטגוריה:סרטי פעולה ישראליים
קטגוריה:סרטי פעולה בריטיים
קטגוריה:סרטים רב-לשוניים
Ben Bazen (שיר)

"**Ben Bazen**" (באנגלית: "**I Sometimes**"; ובעברית: "**אני לפעמים**") הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה,  (2018). הוא יצא לאור ב-4 ביוני 2018, בהוצאת חברת התקליטים דואן מיוזיק קומפני כסינגל השני מתוך האלבום.

השיר הגיע למקום השלישי בטורקיה טופ 20.

## רקע וכתיבה
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016. כמו כן, הוא הופק על ידי ארסיי אונר גם כן. "Ben Bazen" מכיל קטעי כלי שתוארו כ"קיציים" (השיר עצמו יצא בקיץ 2018), תוך שהוא מהווה כשיר הנושא של האלבום, *[[Ben Bazen]]*.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.

## וידאו קליפ
הווידאו קליפ הנלווה של "Ben Bazen" הועלה לערוץ היוטיוב של netd müzik ב-4 ביוני 2018, ביום יציאתו של השיר כסינגל. בתחילתו, ניתן לראות את סימגה יושבת על כיסא שמונח בלב כביש מהיר. לאורכו, ניתן לראותה כשהיא רוקדת וחוגגת את הקיץ כביכול, תוך שישנה סצנה בה היא מחזיקה זיקוק בצבע ורוד.

נכון לאוגוסט 2023 עומד מונה הצפיות של הקליפ על למעלה מ-72 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:סינגלים בהוצאת DMC
אוניברסיטת קלגרי

**אוניברסיטת קלגרי** (באנגלית: **University of Alberta**) היא אוניברסיטה ציבורית, הממוקמת בקלגרי שבקנדה, אשר הוקמה בשנת 1966.

אוניברסיטת קלגרי מורכבת מ-14 פקולטות ומעל 85 מכוני ומרכזי מחקר. המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי. בוגריה הידועים של האוניברסיטה הם ג'יימס גוסלינג, סטיבן הרפר וגארט קמפ.

## היסטוריה
שורשיה של אוניברסיטת קלגרי נמצאים עוד במוסד להכשרת מורים שהוקם בקלגרי בשנת 1905. מכללה זו סופחה לאוניברסיטת אלברטה בשנת 1944. בשנת 1965 האוניברסיטה קיבלה אוטונומיה חלקית ובשנת 1966 הפכה לעצמאית לגמרי.

בסוף שנות ה-60, הקמפוס התרחב באופן דרמטי עם בניינים חדשים להנדסה ומדע, פתיחתו של תיאטרון האוניברסיטה ובשנת 1971 נפתחה המחלקה לאדריכלות. בשנת 1988 האוניברסיטה מילאה תפקיד מרכזי באירוח אולימפיאדת קלגרי.

## מבנה
האוניברסיטה מורכבת ממספר פקולטות:
* בית הספר לרפואה
* הפקולטה לאומנויות
* בית הספר לאדריכלות, תכנון ונוף 
* הפקולטה ללימודי תואר שני
* הפקולטה לקינסיולוגיה
* פקולטה למשפטים
* הפקולטה לסיעוד
* הפקולטה למדעים 
* הפקולטה לעבודה סוציאלית
* הפקולטה לרפואה וטרינרית 
* בית הספר למנהל עסקים
* בית הספר להנדסה 
* בית הספר לחינוך

## דירוגים
#### דירוג בין-לאומי
* דירוג שאנגחאי: מקום 201–300 (2023)
* Times Higher Education: מקום 201–250 (2024)
* דירוג QS לאוניברסיטאות: מקום 182 (2024)

#### דירוג אזורי - קנדה
* דירוג שאנגחאי: מקום 8–11 (2023)
* Times Higher Education: מקום 9–10 (2024)
* דירוג QS לאוניברסיטאות: מקום 8 (2024)

## קישורים חיצוניים

* 

* 

קלגרי
קטגוריה:קלגרי
קלגרי
*
ציין לייזר

ממוזער|מערכת ניידת מכוונת תקיפה באפגניסטן, 2004
ממוזער|CILAS DHY 307
ממוזער|ציין לייזר
**ציין לייזר** הוא מקור קרינה המפיק אלומת לייזר בתחום בלתי נראה, לסימון והרכשת מטרות. צייני לייזר "מאירים" מטרות באופן ממוקד ומאפשרים לנשק מונחה רוכב קרן לייזר כמו טילים או פגזי ארטילריה מדויקת כמו AGM-114 הלפייר, פגיעה מדויקת במטרות. כאשר מטרה מסומנת על ידי המציין, מופעלות סדרת פעימות מקודדות של אור לייזר המאירות את המטרה. החזרי האור מהמטרה מזוהים על ידי פוד ציון מטרות התר ומחפש קרני לייזר. עם ההרכשה החימוש "רוכב" על הקרן המנווטת אותו לעבר מרכז האות המשתקף. מצייני לייזר מוגבלים בתנאי הראות. כיסוי עננים, גשם או מיסוך עשן העלולים להקשות או לא לאפשר סימון אמין של המטרות.

היישומים הצבאיים בלייזר החלו זמן לאחר קצר המצאתו בשנות ה-60 של המאה ה-20. בנוסף לצייני לייזר הם כוללים שימושים כמו מדי טווח, מערכות-נגד לזיהוי לייזר, מכ"ם לייזר, מערכות לגילוי חל"כ ומערכות התרעה בפני מכשולים למסוקים. הם יכולים להיות מותקנים על מטוסים, כלי רכב, כלי שיט, או נישאים בכף היד.

## מערכות מוטסות
חיל האוויר האמריקאי בחר ב-2004 את פוד ציון המטרות של לוקהיד מרטין ה-Sniper ATP. הוא צייד מספר פלטפורמות כגון F-166, F-15E, B-1, B-52 ו-A-10C. הצי האמריקני משתמש כיום פודים של רפא"ל הלייטנינג ו-ATFLIR במגוון מטוסי תקיפה. לייטנינג II נמצא בשימוש נרחב בחיילות אוויר רבים. חיל האוויר הבריטי משתמש במערכת ליטנינג III והצרפתים משתמשים בדמוקלס  וב-ATLIS II .

## מערכות קרקעיות
ממוזער|קרן לייזר מציין כף היד נייד כפי שהיא נראית בראיית לילה, 2007
**בקרי אוויר קדמיים** (**FAC**) של חילות האוויר והצי האמריקאים מפעילים מכשירים קלי משקל כגון AN/PED-1 של נורת'רופ גראמן. זהו מציין לייזר וטווח המספק יכולת לזהות מטרות גם בלילה ובתנאי ראות לקויה, למדוד טווח למטרה ולחשב את מיקומה עם מערכת GPS. המערכת ניתנת לתפעול פשוט וכולה להעביר מידע גם למערכות שדה קרב דיגיטליות אחרות ומאפשרת לייצר מטרות גם לאמצעי לחימה שאינם מונחים.

## צייני לייזר בצה"ל
צה"ל הוא בין הצבאות המתקדמים בעולם ביישום מערכות לייזר בשדה הקרב. רוב המערכות פותחו בתעשייה הישראלית. מדי טווח וצייני לייזר של אל-אופ משולבים במערכות נשק לטנקים, למסוקים ולמטוסים - מאוישים ובלתי מאוישים.

בין המערכות ניתן לציין את מערכות בקרת האש לטנקים מסוג ו"בז" ו"גל", את פוד הציון למזל"ט ופוד התקיפה של רפא"ל הלייטנינג למטוסי הקרב. מערכת נוספת LORD - (אנגלית: Lightweight Target Designator Rangefinder) של אל-אופ מותקנת במסוקים למניעת התנגשות במכשולים כמו קווי גבוה מתח ואנטנות ועוד.

"הטכנולוגיה נכנסת לצבא ונוגעת בכל תחום. בעבר מערכות מתוחכמות היו במטוסי קרב, לאחר מכן בכל טנק, ולאט לאט כל חייל לובש על עצמו מערכות שכוללות טכנולוגיות שונות כמו מערכות תצפית ולייזר, מערכות נשק, ניווט, קשר ועוד".

## ראו גם
* נשק מונחה

## קישורים חיצוניים

## הערות שוליים

קטגוריה:אמצעי לחימה
קטגוריה:יישומי לייזר
קטגוריה:טקטיקה צבאית
קטגוריה:אופטיקה
בן פטורי

**בן פטורי** (מופיע גם בצורות הכתיב **בן פטורא** ו**בן פתורא**) היה תנא בדור השלישי.

## מאמריו

ל**בן פטורי** דרשה מפורסמת-"שניים הולכים במדבר וביד אחד מהם קיתון של מים, אם שותהו אחד מגיע ליישוב, ואם שותים אותו שניים- שניהם מתים; דרש **בן פטורי**: מוטב שישתו שניהם וימותו, ואל יראה אחד במיתתו של חבירו." (ספרא בהר פרשה ה).(בבא מציעא סב.).

ועוד- "ר' יהודה אומר משום **בן פטורי**:הרי הוא אומר-'חי אל הסיר משפטי' () ללמדך שאין אדם נודר בחיי מלך אלא אם כן אוהב את המלך". (תוספתא סוטה ו, א).

## לקריאה נוספת
**אנציקלופדיה לחכמי התלמוד והגאונים** בעריכת ד"ר מרדכי מרגליות. תל אביב: הוצאת יבנה, תשנ"א 1991, כרך ראשון עמוד 187.

קטגוריה:הדור השלישי לתנאים
אוניברסיטת דלהוסי

**אוניברסיטת דלהוסי** (באנגלית: **Dalhousie University**) היא אוניברסיטת מחקר ציבורית, הממוקמת בהליפקס שבפרובינציית נובה סקוטיה בקנדה, אשר הוקמה בשנת 1818. לאוניברסיטה קמפוס נוסף בסנט ג'ון שבניו ברנזוויק. אוניברסיטת דלהוסי מציעה יותר מ-4,000 קורסים, ו-180 תוכניות לתארים ב-12 פקולטות.

המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי.

בוגרי האוניברסיטה הידועים הם הסופרת לוסי מוד מונטגומרי וראשי הממשלה ריצ'רד בדפורד בנט, ג'ו קלארק, בריאן מלרוני.

## היסטוריה
אוניברסיטת דלהוסי הוקמה כמכללה בשנת 1818 כמוסד לא דתי בהשראת עקרונות אוניברסיטת אדינבורו. בשנת 1841 המכללה קיבלה מעמד של אוניברסיטה, אך פעלה לסירוגין. בשנת 1863 היא נפתחה מחדש עם שישה פרופסורים ומורה אחד. התארים הראשונים הוענקו בשנת 1866. בשנים שלאחר מכן האוניברסיטה סבלה מקשיים כלכליים, אך ניצלה בזכות תרומות. בשנת 1885 הבוגרת הראשונה של האוניברסיטה סיימה את לימודיה.

## דירוגים
#### דירוג בין-לאומי
* דירוג שאנגחאי: מקום 301–400 (2023)
* Times Higher Education: מקום 12–14 (2024)
* דירוג QS לאוניברסיטאות: מקום 272 (2024)

#### דירוג אזורי - קנדה
* דירוג שאנגחאי: מקום 13–17 (2023)
* Times Higher Education: מקום 11–13 (2024)
* דירוג QS לאוניברסיטאות: מקום 12 (2024)

## קישורים חיצוניים

* 

* 

דלהוסי
דלהוסי
יחסי מלטה–צ'ילה

**יחסי מלטה–צ'ילה** הם יחסי החוץ בין רפובליקת מלטה לבין הרפובליקה של צ'ילה.

## היסטוריה
250px|שמאל|ממוזער|חתימה על הסכמים דו צדדיים בין צ'ילה למלטה במהלך ביקור ממלכתי של נשיאת מלטז מארי לואיז קוליירו פרקה בצ'ילה ביולי 2017.
שתי המדינות כוננו יחסים דיפלומטיים בשנת 1989. נשיאת מלטה, מארי לואיז קוליירו פרקה, ערכה ביקור ממלכתי בצ'ילה ביולי 2017, הפעם הראשונה בה נשיא מלטה מבקר במדינה באמריקה הדרומית. לרגל האירוע, היא חתמה יחד עם נשיאת צ'ילה מישל בצ'לט, על הסכמים שונים, כולל מנגנון להתייעצויות פוליטיות, כדי לתת דחיפה ליחסים בין שתי המדינות.

## יחסי סחר
בשנת 2016, המסחר בין שתי המדינות הסתכם ב-4.8 מיליון דולר. המוצרים העיקריים שיוצאו על ידי צ'ילה כללו תרכובות אורגניות, יינות וסיגריות, ואילו המוצרים שיוצאו בעיקר על ידי מלטה לצ'ילה כללו מכשירים להפצה חשמלית ולקבלת נתונים והעברתם.

בשנת 2023, המסחר בין שתי המדינות הסתכם ב-5.7 מיליון דולר. המוצרים העיקריים שיוצאו על ידי צ'ילה למלטה כללו יינות, תרופות ומאכלי ים, ואילו עיקר המוצרים שיוצאו על ידי מלטה לצ'ילה היו תרופות נגד פטריות, ציוד אורקולי ומכשירים אלקטרו-רפואיים.

## נציגויות דיפלומטיות
* צ'ילה מיוצגת במלטה באמצעות שגרירותה ברומא, איטליה, ובנוסף היא מחזיקה קונסוליה כללית בוואלטה.
* מלטה מיוצגת בצ'ילה באמצעות שגרירותה ברומא, איטליה, ובנוסף היא מחזיקה קונסוליה כללית בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טקס פרסי לורנס אוליבייה 2001

**טקס הענקת [[פרס אוליבייה|פרסי לורנס אוליבייה]] לשנת 2001** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 6: "כולם היו בניי"
* 5: "המכשפות מאיסטוויק"
* 4: "מתגלגלים", "שיר אשיר בגשם", "המשחק היפה" ו"המלך ואני"
* 3: *Blue/Orange*, *Fosse*, *Stones in His Pockets*, "מנהל הבית" ו"שודדי הים מפנזאנס"
* 2: *Dolly West's Kitchen*, "המלט", "החיים בשלוש גרסאות", *Mozartina*, *My Zinc Bed*, "אורפאוס בשאול", *Pageant*, *Passion Play*, "גן הדובדבנים", *The Greek Passion* ו-*The Silver Tassie*

ההפקות הבאות זכו במספר פרסים:
* 4: "כולם היו בניי"
* 3: "מתגלגלים"
* 2: *Stones in His Pockets*

## קישורים חיצוניים
* פרסי אוליבייה לשנת 2001

קטגוריה:טקסי פרס אוליבייה
קטגוריה:2001 בממלכה המאוחדת
קאנט 10

ממוזער|270px|"קאנט 10"
**קאנט 10** (באיטלקית: **CANT 10**) היה מטוס ימי דו-כנפי מסוג "ספינה מעופפת" וחד-מנועי שהוגדר כמטוס נוסעים מתוצרת חטיבת כלי הטיס של יצרנית המטוסים האיטלקית **Cantieri Riuniti dell'Adriatico**  (שם רשמי: **Cantieri Riuniti dell'Adriatico C.R.D.A**) אשר ערך את טיסת הבכורה ב-25 ביולי 1925.

מנהל התכנון והייצור היה המהנדס האווירונאוטי "Raffaele Conflenti" .

## ממאפייני "קאנט 10"

* יוצרו 18 יחידות.
* "קאנט 7" היה מטוס ימי הבנוי מגוף מרכזי בולט שבקדמתו היו מושבי הנוסעים. גוף המטוס התאפיין בתא טייס פתוח במצב קדמי שהסתיים מאחור בזנב צלב חד צדדי ובמישור אופקי מהודק.
* תצורת הכנף הייתה דו-כנפית, עם כנפיים בגודל שווה המחוברות זו לזו על ידי סדרה של תמוכות ומוטות, כאשר התחתונה מצוידת במצוף איזון קטן.
* ההנעה הופקדה על מנוע יחיד המותקן בתצורת דחיפה על הטירה הצינורית המרכזית ומחוברת למדחף עץ דו-להבי עם גובה קבוע. במטוס עם תצורת דוחף ("Pusher configuration" ) המדחף מותקן מאחורי המנוע שלו. "מדחף דוחף" הוא אחד המותקן מאחורי המנוע, כך שפיר הכונן נמצא בדחיסה.

## גרסאות
* "10" - בדגם הורכב מנוע 6 צילינדרים מתוצרת פיאט מסוג "Fiat A.12" 
* "10ter" - בדגם הורכב מנוע 12V צילינדרים מתוצרת "Lorraine-Dietrich"  סוג מנוע "Lorraine 12 D"  דגם מנוע "12 Db"
* "10ter2" - בדגם הורכב מנוע 12V צילינדרים מתוצרת "Isotta Fraschini"  סוג מנוע "Isotta Fraschini Asso 500" 
* "10 M" - יוצרה 1 יחידה, גרסה צבאית של גרסה "10ter"

### משתמשים
* 
* 
* 
#### גרסה צבאית
* בפרגוואי: גרסה "10ter" בשירות "Aviación Naval Paraguaya" (תעופת חיל הים הפרגוואי) - רכש 2 מטוסים, אחד מהם התרסק בדרכו לפרגוואי לאחר שהיה מעורב בתאונה אווירית. המטוס השני שימש כ"אמבולנס אווירי" במלחמת הצ'אקו

#### גרסאות אזרחיות
* בממלכת איטליה: מטוסי נוסעים - שפעלו בשירות "Società Italiana Servizi Aerei"  (שם נפוץ: S.I.S.A), עבור 4 נוסעים בטיסות פנים ארציות. ב-1 באפריל 1926 נחנך מסלול: טריאסטה - ונציה - פביה - טורינו. במשך כעשור החברה קישרה בין יעדים בים האדריאטי. המטוס הותאם לטיסות בינלאומיות במסלול: ג'נובה - ברצלונה שבספרד.
* בארגנטינה: הופעל ה"קאנט 10" חברה שהייתה קרויה: "מוניות אוויר" (TAXI AEREI) ומקום מושבה היה בבואנוס איירס, החברה הפעילה טיסות מאזור ריו דה לה פלטה.

## ראו גם
* קאנט 6
* קאנט 7
* קאנט 18
* קאנט 25
* קאנט Z.511

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי נוסעים
קטגוריה:כלי טיס צבאיים
אוניברסיטת מניטובה

**אוניברסיטת מניטובה** (באנגלית: **University of Manitoba**) היא אוניברסיטת מחקר ציבורית, הממוקמת בויניפג שבקנדה, אשר הוקמה בשנת 1877. זוהי האוניברסיטה הראשונה במערב המדינה ובעלת מוניטין מחקרי רב. ב-2023, למדו בה כ-30,783 סטודנטים.

המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי. מבין אנשי הסגל הבולטים שלימדו באוניברסיטת מניטובה ניתן למנות את זלמן שחטר-שלומי, ואצלב סמיל וקרול שילדס.

אוניברסיטת מניטובה מורכבת מ-13 פקולטות, 4 בתי ספר ו–9 קולג'ים. בנוסף על כך, האוניברסיטה מציעה קורסים ותוכניות מיועדות לאמריקאים ילידים.

## היסטוריה
אוניברסיטת מניטובה נפתחה בשנת 1877 ופעלה באמצעות שלוש מכללות שכל אחת מהן מזרם נוצרי שונה. בשנת 1882 בית הספר המקומי לרפואה סופח לאוניברסיטה. בשנת 1919 הוקם בית הספר לאדריכלות. בשנה זו למדו כבר במוסד כ-2,000 סטודנטים (מתוכם כ-250 נשים ובהם הסופרת הקנדית מרגרט לורנס). המכללה למשפטים סופחה באופן מלא לאוניברסיטה בשנת 1966.

## דירוגים
#### דירוג בין-לאומי
* דירוג שאנגחאי: מקום 201–300 (2023)
* Times Higher Education: מקום 351–400 (2024)
* דירוג QS לאוניברסיטאות: מקום 671–680 (2024)

#### דירוג אזורי - קנדה
* דירוג שאנגחאי: מקום 8–11 (2023)
* Times Higher Education: מקום 15–18 (2024)
* דירוג QS לאוניברסיטאות: מקום 23 (2024)

## קישורים חיצוניים

* 
* 

*
מניטובה
מניטובה
קטגוריה:ויניפג
אוניברסיטת ססקצ'ואן

**אוניברסיטת ססקצ'ואן** (באנגלית: **University of Saskatchewan**) היא אוניברסיטת מחקר ציבורית, הממוקמת בססקטון שבקנדה, אשר הוקמה בשנת 1907. אוניברסיטה זו היא הגדולה ביותר בפרובינציית ססקצ'ואן ולה מוניטין מחקרי רב. ב-2023, למדו בה כ-26,694 סטודנטים. בוגרי האוניברסיטה הבולטים הם ג'ון דיפנבייקר, ריי נטישין, הנרי טאובה וקים קואטס. 

המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי.

## דירוגים
#### דירוג בין-לאומי
* דירוג שאנגחאי: מקום 301–400 (2023)
* Times Higher Education: מקום 351–400 (2024)
* דירוג QS לאוניברסיטאות: מקום 340 (2024)

#### דירוג אזורי - קנדה
* דירוג שאנגחאי: מקום 12–17 (2023)
* Times Higher Education: מקום 16 (2024)
* דירוג QS לאוניברסיטאות: מקום 14 (2024)

## קישורים חיצוניים
* 

* 

ססקצ'ואן
ססקצ'ואן
קטגוריה:ססקצ'ואן
יחסי ליכטנשטיין–צ'ילה

**יחסי ליכטנשטיין–צ'ילה** הם יחסי החוץ בין נסיכות ליכטנשטיין לבין הרפובליקה של צ'ילה.

## יחסי סחר
היחסים המסחריים בין שתי המדינות הם חלק מהסכם הסחר החופשי בין צ'ילה לאיגוד הסחר החופשי האירופי (EFTA), שנחתם ב-26 ביוני 2003 ונכנס לתוקף מאז ה-1 בדצמבר 2004 עם הגוש שמורכב מליכטנשטיין, איסלנד ושווייץ. עם כניסת ה-FTA לתוקף, צ'ילה השיגה פטור ממכס עבור 90% מהיצוא שלה לליכטנשטיין, בעוד שהיא העניקה למדינה האירופית הפחתה של 86% במכסים המיידיים על היצוא שלה לשוק הצ'יליאני.

בשנת 2016, חילופי המסחר בין שתי המדינות הסתכמו ב-50 אלף דולר, המורכב כולו מיצוא מליכטנשטיין לצ'ילה, שמוצריו המיוצאים העיקריים היו מנורות אולטרה סגול או אינפרא אדום, לכות, פריטי בנייה, פלסטיק ואטמים.

## נציגויות דיפלומטיות
* צ'ילה מיוצגת בליכטנשטיין באמצעות שגרירותה בברן, שווייץ.
* ליכטנשטיין מיוצגת בצ'ילה באמצעות שגרירותה בוושינגטון די. סי., ארצות הברית.

## הערות שוליים

קטגוריה:ערכים ללא קטגוריות פיזיות - יחסי חוץ
אוניברסיטת מערב אונטריו

**אוניברסיטת מערב אונטריו** (באנגלית: **University of Western Ontario**) היא אוניברסיטה ציבורית, הממוקמת בלונדון שבקנדה, אשר הוקמה בשנת 1878. אוניברסיטה זו היא הגדולה ביותר בפרובינציה ולה מוניטין מחקרי רב. ב-2023, למדו בה כ-34,917 סטודנטים. בוגרי האוניברסיטה הבולטים הם פרדריק בנטינג, ג'ון רובארטס, מרגרט צ'אן ורוברטה בונדר.

האוניברסיטה מורכבת מ-11 פקולטות: אמנויות ומדעי הרוח, מנהל עסקים, חינוך, הנדסה, מדעי הבריאות, לימודי מידע ומדיה, משפטים, רפואה, מוזיקה, מדעים ומדעי החברה. המוסד חבר באיגוד אוניברסיטאות חבר העמים הבריטי ובקבוצת אוניברסיטאות המחקר הקנדי U15.

## היסטוריה
אוניברסיטת מערב אונטריו נוסדה בשנת 1878 ושילבה ארבעה בתי ספר שפעלו באזור. המוסד הפך ללא דתי בשנת 1908. האוניברסיטה צמחה משמעותית בעידן שלאחר מלחמת העולם השנייה. בשנת 1947 נפתחה המחלקה ללימודי תואר שני. בשנת 1949 נפתחה המחלקה למנהל עסקים ובשנת 1957 הוקמה המחלקה להנדסה.

## דירוגים
#### דירוג בין-לאומי
* דירוג שאנגחאי: מקום 301–400 (2023)
* Times Higher Education: מקום 201–250 (2024)
* דירוג QS לאוניברסיטאות: מקום 114 (2024)

#### דירוג אזורי - קנדה
* דירוג שאנגחאי: מקום 12–17 (2023)
* Times Higher Education: מקום 9–10 (2024)
* דירוג QS לאוניברסיטאות: מקום 6 (2024)

## קישורים חיצוניים

* 

* 

מערב אונטריו
מערב אונטריו
*
אוניברסיטת אוטווה

**אוניברסיטת אוטווה** (באנגלית: **University of Ottawa**; בצרפתית: **Université d'Ottawa**; מכונה לעיתים קרובות **uOttawa** או **U of O**) היא אוניברסיטה ציבורית, הממוקמת באוטווה שבקנדה, אשר הוקמה בשנת 1848. נכון ל-2022, למדו בה כ-47,898 סטודנטים. בוגרי האוניברסיטה הבולטים הם רישאר וגנר, מיקאל ז'אן ופול מרטין. הלימודים באוניברסיטה מתקיימים בצרפתית ובאנגלית. 17% מתלמידי האוניברסיטה הם זרים, ומאז הקמתה סיימו את לימודיהם באוניברסיטה כ-266,037 איש (נכון לשנת 2023).

המוסד חבר באיגוד אוניברסיטאות חבר העמים הבריטי ובקבוצת אוניברסיטאות המחקר הקנדי U15.

## היסטוריה
אוניברסיטת אוטווה הוקמה לראשונה כמכללת בייטאון בספטמבר 1848. בשנת 1866 המכללה הפכה לאוניברסיטה. בשנת 1875 החלו לימודי תואר שני ובשנת 1888 החלו להינתן תארים שלישיים. בפברואר 1889 עלתה האוניברסיטה למעמד של אוניברסיטה אפיפיורית. בשנת 1965 הוחלט לנתק את הקשר בין האוניברסיטה לכל ממסד דתי שהוא.

## ארגון אקדמי
* הפקולטה לאמנויות
* הפקולטה להנדסה
* הפקולטה למשפטים 
* הפקולטה לרפואה
* הפקולטה למדעי החברה
* הפקולטה לחינוך
* הפקולטה למדעי הבריאות
* הפקולטה למדעים
* בית הספר לניהול ע"ש טלפר

## דירוגים
#### דירוג בין-לאומי
* דירוג שאנגחאי: מקום 201–300 (2023)
* Times Higher Education: מקום 177 (2024)
* דירוג QS לאוניברסיטאות: מקום 203 (2024)

#### דירוג אזורי - קנדה
* דירוג שאנגחאי: מקום 8–11 (2023)
* Times Higher Education: מקום 8 (2024)
* דירוג QS לאוניברסיטאות: מקום 10 (2024)

## קישורים חיצוניים

* 

קטגוריה:קבוצת אוניברסיטאות המחקר הקנדי U15
אוטווה
קטגוריה:אוטווה: מבנים